ป้องกันไม่ให้เชื้อราลุกลาม กำจัดเชื้อราในดิน กำจัดเชื้อราที่ใบ
เริ่มจากดินที่ฆ่าเชื้อแล้วเพื่อป้องกันเชื้อรา เวลาเอาต้นไม้ใหม่เข้าบ้าน ให้ย้ายจากดินเก่าที่ติดมาไปใส่ในกระถางและดินใหม่ เพราะดินเก่าอาจจะมีเชื้อราได้ ให้ค่อยๆ ย้ายต้นไม้มาใส่ในกระถางที่มีดินใหม่ที่ฆ่าเชื้อแล้ว เพิ่มแสงและลมให้ไม้กระถาง ยิ่งสว่างก็ยิ่งป้องกันเชื้อรา เพราะงั้นพยายามตั้งไว้ในมุมที่แสงส่องถึง และแน่นอนว่าโอกาสขึ้นราคงมีน้อยถ้าอากาศบริเวณนั้นไหลเวียนดี ให้ใช้พัดลมตั้งพื้นเล็กๆ เปิดเบอร์ต่ำๆ เป่าไว้ ถ้ารดน้ำเยอะไป ไม้กระถางจะขึ้นราได้ เพราะงั้นต้องหมั่นสำรวจ ให้แน่ใจว่าผิวดินแห้งแล้วค่อยรดน้ำ บางทีก็นานกว่าจะแห้งสนิทดี แนะนำให้เอามือจับดู อย่าไปเคร่งว่าต้องรดน้ำตามเวลาเป๊ะๆ คอยเก็บใบไม้และเศษผงต่างๆ ที่ร่วงออกจากหน้าดิน เพราะถ้าเน่าจะราขึ้นได้ทั้งที่ดินและต้นไม้ ส่วนไหนของต้นไม้แห้งตายอย่าลืมเล็มออกเรื่อยๆ ที่สำคัญคือรักษาความสะอาด โดยเช็ดใบเพื่อกำจัดฝุ่นผงและสิ่งสกปรกตกค้าง ถ้าสังเกตเห็นราขึ้นที่ดิน แสดงว่าเป็นแค่เฉพาะผิวดิน แบบนี้ใช้ช้อนตักดินส่วนที่ขึ้นราทิ้งไปได้เลย ปกติราที่เห็นในดินจะเป็นแบบ saprophyte คือไม่อันตรายต่อคุณและครอบครัว แต่ถ้าทิ้งไว้นานๆ ระวังต้นไม้จะรากเน่าได้ ถ้าราขึ้นเยอะเป็นพิเศษ แสดงว่าลามไปถึงกระถางแล้ว ให้รีบย้ายกระถาง โดยใช้ดินปลูกไม้กระถางคุณภาพดีๆ พอตักเชื้อราออกไปหรือย้ายกระถางแล้ว ต้องตากดินให้แห้งก่อนกลับมารดน้ำ ถ้าปกติไม้กระถางชอบดินชุ่มน้ำ ให้รอจนผิวดินแห้งซะก่อน แต่ถ้าชอบดินปกติ ให้รอจนดินแห้ง 2 - 3 นิ้วลงไป ทุกครั้งก่อนรดน้ำต้องทำขั้นตอนนี้เสมอ สปอร์ของเชื้อรามักกระจายตามดิน ถ้าไม่ทำขั้นตอนนี้ก็เสี่ยงกลับมาเป็นอีก ให้โรยผงซินนามอน (อบเชย) เบคกิ้งโซดา หรือน้ำส้มสายชูหมักจากแอปเปิ้ลที่ผิวดิน เพราะช่วยป้องกันเชื้อราได้ตามธรรมชาติ นอกจากเชื้อราไม่โตแล้วยังไม่ทำร้ายไม้กระถางด้วย เก็บใบไม้และส่วนต่างๆ ที่ร่วงจากไม้กระถางลงไปในดินออกให้หมด เพราะจะเน่าเสียได้ง่ายจนเกิดเชื้อรา อย่าลืมเล็มใบตามสมควรด้วย ก่อนจะลงมือ ให้สำรวจว่าเชื้อรานั้นอยู่ในระยะลุกลาม (active) หรือระยะแฝง (dormant) ถ้าเป็นอย่างหลัง จะมีสีอ่อนและเป็นผงๆ เหมือนแป้ง แต่ถ้าดูนุ่มฟู แสดงว่าอยู่ในระยะลุกลาม พอสำรวจจนรู้แน่แล้วว่าราขึ้นต้นไม้ ให้รีบเอาออกไปนอกบ้าน เพื่อป้องกันไม่ให้เชื้อราแพร่กระจายถ้าอยู่ในระยะลุกลาม เวลาอยู่ข้างนอก ให้เลือกมุมที่อยู่ห่างจากต้นไม้หรือพืชสวนอื่นๆ เพราะถ้าไปกำจัดเชื้อราแถวนั้น ก็เสี่ยงติดได้ ให้ทิชชู่เปียกหมาด แล้วใช้เช็ดราออกจากใบ ทุกครั้งที่เช็ดเสร็จให้เปลี่ยนมุมใหม่ พอไม่เหลือส่วนที่สะอาดแล้ว ให้เปลี่ยนแผ่นได้เลย ไม่งั้นจะกลายเป็นเช็ดรากระจายไปทั่ว ขั้นตอนนี้จะช่วยกำจัดเชื้อราระยะแฝงได้เกือบหมด ถ้าเช็ดใบด้วยทิชชู่เปียกหมาดแล้วยังมีราหลงเหลือ แสดงว่าเป็นราแบบลุกลาม ให้สำรวจว่าใบไหนที่ขึ้นรา ก็ใช้มีดตัดทิ้งได้เลย พอกำจัดราหมดแล้ว ให้ฉีดสเปรย์ป้องกันและฆ่าเชื้อรา (fungicide) ที่หาซื้อได้ตามร้านเคมีภัณฑ์หรืออุปกรณ์ทำสวน เพื่อป้องกันไม่ให้เชื้อราย้อนกลับมาอีก ให้ฉีดสเปรย์นอกบ้าน แล้วค่อยย้ายไม้กระถางกลับเข้าบ้าน โดยจัดวางในมุมที่สว่าง แล้วคอยติดตามผลจนแน่ใจว่าราไม่ขึ้นซ้ำ ถ้ามาอีกก็ทำตามขั้นตอนเดิมได้เลย  ไม้กระถางควรอยู่ในอุณหภูมิประมาณ 20 องศาเซลเซียส ดินต้องแห้งกว่าปกติถึงจะปลอดภัย ไม้กระถางต้องอยู่ในห้องที่อากาศถ่ายเทสะดวก
เลือกดินให้ถูก. สภาพแวดล้อมต้องเหมาะสม. รดน้ำเมื่อจำเป็น. รักษาความสะอาด. ตักราออกไป. ตากดินให้แห้ง. ป้องกันเชื้อราด้วยวัสดุธรรมชาติ. ดินต้องสะอาด. ระบุประเภทเชื้อรา. เอาต้นไม้ไปไว้นอกบ้าน. เอาทิชชู่ชุบน้ำ. ตัดใบที่ขึ้นรา. ฉีดสเปรย์แล้วย้ายที่.
https://www.wikihow.com/Get-Rid-of-Mold-on-Houseplants https://www.wikihow.com/Get-Rid-of-Mold-on-Houseplants https://www.wikihow.com/Get-Rid-of-Mold-on-Houseplants
Preventing Further Mold Growth Removing Mold from Soil Removing Mold from Plants